cyanic-selkie/wikianc huggingface dataset:
Gran Idrettslag
Gran Idrettslag er et idrettslag fra i Gran kommune i Innlandet som driver med fotball, skiidrett, turn og badminton.
Physoma
Physoma er en slekt av biller som tilhører familiegruppen bladbiller (Chrysomelidae).
Utseende
Middelsstore (ca. 5 millimeter), avlange, mørke jordlopper. Pronotum er firkantet, nesten så langt som bredt.
Utbredelse
Slekten er utbredt på Madagaskar (ca. 20 arter) og Sentral- og Vest-Afrika (to arter).
Knivsfjellet
Knivsfjellet ligger sentralt i kulturlandskapet i Hurum. Mot nord ligger Klokkarstua med Hurum kirke, og i sør ligger Knivsvik og ladestedet Holmsbu. På det lavereliggende området øst for for fjellet ligger Rødbyvannet og Sageneelva. Nordøst for dette vannet og like nordøst for Knivsfjellet ligger Kirkebygda, det rike jordbruksområdet som var kjernen i gamle Hurum.
Oppe på den sørvestre siden av fjellet ligger det idylliske tjernet Himmelvannet (264 moh). På den sørøstre delen av fjellet ligger Trevardeåsen med tre topper på like under 300 moh. Som navnet viser har denne åsen tidligere vært fast sted for veter, også kalt vedvarde eller ildvarde, som var del av et varslingssystem som gikk opp langs Viken. Dette varslingssystemet, med røtter tilbake til jernalderen, skulle advare folk mot angrep. Oppe nær toppen av fjellet ligger en uvanlig stor gravrøys, som er datert til bronsealder eller tidlig jernalder.
I dag er Knivsfjellet et populært turområde for lokalbefokningen, som del av et sammenhengende utmarksområde på om lag seks kvadratkilometer. Det er fine utsiktspunkter på topper sør på fjellet, med utsikt utover Ytre Oslofjord, Østfold og Vestfold. Den enkleste adkomsten er fra Huringen stadion i Knivsfjellveien, like sør for Klokkarstua. Det ligger i dag seks eldre hytter oppe på fjellet, og flere på vestsiden nede langs Drammensfjorden.
Shelley Russell
Shelley Russell (født 15. juli 1987) er en sørafrikansk landhockeyspiller. Hun representerte landet sitt under Sommer-OL 2012 i London, der hun endte på tiendeplass med det sørafrikanske landslaget.
Damallsvenskan 2004
Damallsvenskan 2004 er den syttende sesongen av Damallsvenskan. Serien ble spilt mellom 11. april og 24. oktober 2004. Djurgården/Älvsjö vant serien med ett poeng på Umeå IK. Malmö FF kom på tredjeplass. Djurgården/Älvsjö forsvarte dermed tittelen fra året før.
Før sesongen rykket Själevads IK og Linköpings FC opp. Bälinge IF og Stattena IF rykket ned etter sesongslutt. Linköpings FC het tidligere BK Kenty. Dette var også siste sesong laget Kopparbergs/Landvetter IF lå i Landvetter. Fra og med neste sesong het laget Kopparbergs/Göteborg FC.
Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.
Hamilton County (Tennessee)
Hamilton County er et fylke i den amerikanske delstaten Tennessee.
Bokstav
En bokstav er et element i et alfabetisk system for skriving, slik som det greske alfabetet og dets etterkommere. Hver bokstav i det skrevne språket er vanligvis assosiert med et fonem (lyd) i den muntlige formen av språket. Skrevne tegn i tidligere skrifter er ofte best betegnet som stavelsesskrift (som angir en stavelse) eller logogram (som angir et ord eller en frase).
Oversikt og bruk
Som symboler som angir segmentell tale er bokstaver assosiert med fonetikk. I et helt fonemt alfabet angis et enkelt fonem av en enkelt bokstav, men igjennom historien, og i praksis, angir bokstaver ofte mer en ett fonem. Et par bokstaver som sammen angir et enkelt fonem er kalt en digraf. Eksempler på digrafer i norsk kan være «kj», «hj» eller «hv», og i engelsk finnes digrafer som «ch», «sh» og «th». Et fonem kan også være representert ved tre bokstaver, og kalles da et trigraf. Eksempler på en slik kombinasjon kan være «sch» i tysk.
En bokstav kan også assosieres med mer en ett fonem når fonemet kommer an på de omkransende bokstavene eller ordets etymologi. Som eksempler på posisjonelle effekter, er den spanske bokstaven c uttalt [k] før a, o eller u (for eksempel cantar, corto, 'cuidado), men er uttalt [s] før e eller i(for eksempelcentimo, ciudad'').
Bokstaver har også spesifikke navn assosiert til dem. Disse navnene er forskjellig fra språk til språk, dialekter og hisorie. Z, på norsk uttalt zett, er i de fleste engelsktalende land, som i britisk engelsk, uttalt zed, men i amerikansk engelsk uttalt zee.
Bokstaver, som elementer i alfabeter, har obligatoriske rekkefølger. Dette er generelt kjent som «alfabetisk rekkefølge». I spansk for eksempel er bokstaven ñ (uttalt [nj]) en selvstendig bokstav som kommer rett etter n i den alfabetiske rekkefølgen.
Bokstaver kan også ha numeriske verdier. Dette gjelder romertall og andre bokstaver i andre skrivesystemer. I norsk brukes arabertall vanligvis istedenfor bokstaver.
Etymologi
Ordet bokstav kommer fra germansk, når det var vanlig å risse runer inn i trestaver av bøketre, dette lagde det tyske ordet «Buchstaben», som ble oversatt til norsk som «bokstaver».
Forskjellige bokstaver
Det arabiske alfabetet: (Alfabetisk fra høyre til venstre) ﺍ, ﺏ, ﺕ, ﺙ, ﺝ, ﺡ, ﺥ, ﺩ, ﺫ, ﺭ, ﺯ, ﺱ, ﺵ, ﺹ, ﺽ, ﻁ, ﻅ, ﻉ, ﻍ, ﻑ, ﻕ, ﻙ, ﻝ, ﻡ, ﻥ, هـ, ﻭ, ﻱ.
Det kyrilliske alfabetet: А, Б, В, Г, Ґ, Д, Е, Є, Ж, З, И, І, Ї, Й, К, Л, М, Н, О, П, Р, С, Т, У, Ф, Х, Ц, Ч, Ш, Щ, Ю, Я, Ъ, Ь, Ђ, Љ, Њ, Ћ, Џ.
Det greske alfabetet: Α, Β, Γ, Δ, Ε, Ζ, Η, Θ, Ι, Κ, Λ, Μ, Ν, Ξ, Ο, Π, Ρ, Σ, Τ, Υ, Φ, Χ, Ψ, Ω.
Det latinske alfabetet: A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Y, Z.
Bokstaver i kunst, som symboler og mer
Bokstaver formet som grafiske figurer kan være både dyktig utført håndverk og egenartede kunstneriske uttrykk, blant annet som initialer og monogrammer. Bokstaver inngår som elementer blant annet i mange kunstverk, ornamenter, mønster, logoer og andre kjennetegn som våpenskjold, segl og bumerker.
En eller flere bokstaver kan være symboler for blant annet faktiske og mytiske personer, guddommelige vesener, land, kommune og andre myndigheter, nasjoners samarbeid, sportslige og andre aktiviteter, foreninger og andre sammenslutninger og mer. Blant tallrike eksempler er kongers monogrammer, INRI, alfa og omega, FN, EU, det romerske SPQR og VM.
Hardeman County (Tennessee)
Hardeman County er et fylke i den amerikanske delstaten Tennessee.
Brillesnor
En brillesnor er en snor som festes fra den ene stangen på en brille til den andre, slik at bæreren kan henge brillen om halsen når brillen ikke er i bruk. Moderne brillesnorer har gjerne en liten gummiring i hver ende, slik at det er enkelt å feste snoren til brillestengene og å fjerne snoren.
Kuriositet: Brillesnor blir ofte kalt for "hurpesnor", og i Sverige blir den kalt "senilsnöre".
Igor Medved
Igor Medved (født 9. mars 1981) er en slovensk skihopper som hopper for klubben SSK Ilirija.
Medved har ikke vært inne i det slovenske landslaget siden 2003. Derfor har det meste av hoppingen hans foregått i Continentalcupen eller i FIS-cupen siden den gang.
Han debuterte under det siste rennet i hoppuka i 2001. I Bischofshofen, ble han nr 37. Men 1 måned og 3 dager senere fikk han sin første og hittil eneste pallplass i verdenscupen, med en 3.-plass i Trondheim.
São João do Pau d’Alho
São João do Pau d'Alho er en kommune i delstaten São Paulo i sørøstregionen av Brasil.
The Water Dog
The Water Dog er en amerikansk stumfilm fra 1914, regissert av Fatty Arbuckle.
Durbania
Durbania er en slekt av dagsommerfugler som hører til underfamilien Poritiinae i den artsrike familien glansvinger (Lycaenidae).
Utseende
Små til middelsstore (vingespenn 22-38 millimeter), brune sommerfugler. De ser ikke ut som typiske Lycaenidae men ligner mer på små ringvinger (Satyrinae). Oversiden er brun med et bredt, oransje bånd langs vingenes ytterkant. Undersiden av bakvingen er lyst gråspraglete, mens undersiden av forvingen har et oransje bånd.
Levevis
Larvene lever av lav og blågrønnbakterier på steiner. De voksne sommerfuglener sitter gjerne på steiner og blir kalt "rocksitters" på engelsk, de gråspraglete undersiden gir dem utmerket kamuflasje mot lavkledte steiner. De danner kolonier som er lite utbredte, men kan være meget individrike. Munndelene er delvis tilbakedannet og de tar etter alt å dømme ikke til seg næring som voksne.
Utbredelse
Slekten er utbredt i det sørlige Afrika.
Jishishan
Jishishan (kinesisk: 积石山保安族东乡族撒拉族自治县; pinyin: Jīshíshān bǎo'ānzú dōngxiāngzú sālāzú Zìzhìxiàn) er et autonomt fylke for folkegruppene bonan, dongxiang og salar i det autonome prefekturet Linxia Hui i provinsen Gansu i Folkerepublikken Kina.
Befolkningen var på 215,898 innbyggere i 1999.
Waiting for the Sun
Waiting for the Sun er det tredje studioalbumet av det amerikanske rockebandet The Doors, utgitt i juli 1968. Albumet er det første og eneste av The Doors' studioalbum som kom på 1.-plass på Billboard 200 i USA, mens det kom på 16.-plass på UK Albums Chart i Storbritannia. Singelen «Hello, I Love You» kom på 1.-plass på Billboard Hot 100.
Bandet ble beskyldt for plagiat av blant andre gitaristen i The Kinks, Dave Davies, da hitsingelen «Hello, I Love You» er påfallende lik The Kinks' låt «All Day and All of the Night». Robby Krieger har senere nevnt «Sunshine of Your Love» av Cream som inspirasjon for låten.
Andre kjente sanger fra The Doors som finnes på albumet er blant andre «Five to One», «Spanish Caravan» og «The Unknown Soldier».
Sporliste
Alle sangene er skrevet av Jim Morrison, Ray Manzarek, Robby Krieger og John Densmore.
Jens Chr. Fjeseth
Jens Christian Fjeseth (født 7. juli 1945, død 9. desember 2006) var en norsk musiker, sanger og gitarist. Fjeseth spilte gitar i Norges første Shadowsband The Blue Star fra 1960, og er i litteraturen også kalt Mr. Shadows. Han er også kjent som tidligere gitarist og sanger i dansebandet Vikings fra 1962 til 1974. Han ga seg i Vikings rett etter at platen Karsk & Calypso ble utgitt i 1974. Han fortsatte da i bandet Celsius, som platedebuterte i 1979 med albumet Scoring. Da bandet The Saunters startet på nytt i 1980 gikk Fjeseth til dem som gitarist og vokalist.
Haß
Haß er en tysk drama-stumfilm fra 1920, regissert av Manfred Noa og med Tzwetta Tzatschewa i hovedrollen.
Hardin County (Tennessee)
Hardin County er et fylke i den amerikanske delstaten Tennessee.
Leo Dierckx
Leo Dierckx (født 28. mars 1943) er en belgisk volleyballspiller.
Han representerte Belgia under Sommer-OL 1968 i Mexico by, hvor han ble nummer 8.
Dirkie Chamberlain
Dirkie Chamberlain (født 3. november 1986) er en sørafrikansk landhockeyspiller. Hun representerte landet sitt under Sommer-OL 2012 i London, der hun endte på tiendeplass med det sørafrikanske landslaget.
Duel Masters
Duel Masters (デュエルマスターズ, Dyueru Masutāzu) er en japansk tegneserie, manga, som også finnes som tegnefilm, anime og som kortspill. Kortspillet er produsert av Wizards of the Coast mens tegneserien er tegnet av Shigenobu Matsumoto og utgitt av Shogakukan i Coro Coro Comics. Handlingen foregår omkring et kortspill av samme navn. En seier oppnås ved å knuse alle skjoldene til motstanderen og deretter angripe uten at han/hun kan forsvare seg.
Animeserien gikk fra 2002 til 2011.
The Harvest Moon
The Harvest Moon er en amerikansk drama-stumfilm fra 1920, regissert av J. Searle Dawley og med Doris Kenyon i hovedrollen. Filmen er basert på et skuespill fra 1909 av Augustus Thomas.
Duel Masters
Plot
I anime-serien møter vi Shobu Kirifuda som ønsker å bli en Kaijudo-mester som hans far Shori Kirifuda og en dag får han muligheten. Han møter Knight som etter hvert blir Shobus læremester. Knight lærer Shobu mer om å om Duelmasters og hvordan han skal kalle monstre til livet.
Filosofiåret 1482
Filosofiåret 1482 er en oversikt over hendelser, utgivelser og personer med tilknytning til filosofi i 1482.
The Harvest Moon
Handling
Dora ønsker å skaffe seg en karriere innenfor teater, og på scenen møter hun - og forelsker seg i - dramatikeren Willard Holcomb. Men på grunn av den strenge oppdragelsen hos Fullerton har ikke Dora selvtillit til å følge sitt eget hjerte. Samtidig finner professor Vavin, som har brukt mange år på å lete etter Dora, endelig igjen datteren sin.
Duel Masters
Den amerikanske versjonen kontra den japanske
Istedenfor å oversette den japanske TV-serien har den amerikanske versjonen (som den norske er oversatt fra) lagt til enkelte endringer i serien. Istedenfor en mer direkte oversettelse, har den amerikanske versjonen fått en parodi dubbing, som var ment å gjøre narr av serier som handler om kortspill. I noen episoder har også den amerikanske versjonen lagt til TV-effekter som blant annet ”split screen”.
Sesongene er også forskjellige fra den japanske versjonen. Sesong to ble laget spesielt laget for det amerikanske markedet der ”Duel Masters 1.5” er starten av den sesongen, og har ikke noe med den japanske opplegget. Det ble sendt tre sesonger på amerikansk fjernsyn (sesong tre ble ikke vist på norsk fjernsyn) og er den siste sesongen, mens den japanske versjon sender for øyeblikket sitt sjette sesong.
6. serierunde i Toppserien 2008
6. serierunde i Toppserien 2008 ble spilt den 15. mai.
Vodla
Vodla (russisk: Водла, finsk: Vodlajoki) er ei elv sørøst i republikken Karelia i Russland. Elva løper ut fra innsjøen Vodlozero, og munner ut i Onega. Den er 149 km lang, med et nedbørfelt på 13 700 km².
Byen Pudozj ligger ved Vodla.
Gammliavallen
Gammliavallen er et fotballstadion nedenfor friluftsområdet Gammlia i bydelen Haga i Umeå i Sverige. Det ble innviet i 1925 som en friidretts- og fotballstadion.
Gammliavallen er Umeås største fotballstadion, med en kapasitet på 9000 tilskuere, men med en publikumsrekord på 12 127 personer. Rekorden stammer fra 1996, da Umeå FC møtte IFK Göteborg i Allsvenskan. Samme år ble banen også brukt for første gang i Damallsvenskan, da Umeå IK rykket opp.
I 2003 ble underlaget skiftet til kunstgress, og ettersom det ble bygget en ny friidrettsarena, ble løpebanene fjernet, og benkene og banen flyttet inntil hverandre. Dermed er banen en ren fotballstadion.
São Lourenço da Serra
São Lourenço da Serra er en kommune i delstaten São Paulo i sørøstregionen av Brasil.
Durbaniella clarki
Durbaniella clarki er en dagsommerfugl som hører til underfamilien Poritiinae i den artsrike familien glansvinger (Lycaenidae).
Utseende
En liten (vingespenn 18-26 millimeter) sommerfugl med avrundede, litt smale vinger. Oversiden er oransje med mørkbrune ytterkanter og en mørkbrun flekk ved forvingens forkant.
Levevis
Larvene lever av lav og blågrønnbakterier på steiner. Denne arten lever på steinete steder i fjellet.
Utbredelse
Slekten er utbredt i Kapp-området i Sør-Afrika.
Systematisk inndeling
Arten ble tidligere regnet til slekten Durbania.
George Kitchin
George William Kitchin (født 7. desember 1827 i Naughton i Suffolk i England, død 13. oktober 1912 i Durham) var den første som hadde tittelen «Chancellor» ved Universitetet i Durham. Han var med andre ord lederen for universitetet fra 1908 fram til sin død i 1912. Han var også den siste dekanus ved Durhamkatedralen som også ledet universitetet.
Bakgrunn
George Kitchin var sønn av en anglikansk prest og ble født i prestegården i Naughton i Suffolk i England. Han gikk på King's College School og King's College London. Senere studerte han ved Christ Church i Oxford, der han først studerte klassiske fag og matematikk og fikk en Master of Arts-tittel i 1852.
Karriere
I 1854 jobbet han med matematikkseksjonen ved Christ Church. Kitchin forlot Oxford for å bli rektor ved Twyford Preparatory School i Hampshire, men kom tilbake til Oxford i 1861 for å bli censor. Mens han var ved Christ Church var han delvis ansvarlig for at det i 1861 ble slutt på bønn på latin, noe man alltid hadde hatt, og som det var blitt lagt særlig vekt på i Act of Uniformity 1662.
Kitchin giftet seg i 1863, og var Oxfords første junior censor for såkalte «non-collegiate» studenter fra 1868 til 1883. Han hadde titlene Select Preacher i Oxford fra 1863–64 og Whitehall Preacher fra 1866–67. Han bodde i Brantwood i Lake District fra 1869-71. Der tok han oppdrag for Clarendon Press, blant annet som korrekturleser for Richard Cleasby og Gudbrand Vigfussons islandsk-engelsk ordbok. Han var kapellan for biskopen av Chester fra 1871, privatlærer for kronprins Frederik av Danmark og foreleser og privatlærer i historie ved Christ Church fra 1870-83. Han var også kommissær til biskopen av Gibraltar fra 1874-1904, og var en æresfellow av King's College London og æresstudent ved Christ Church. Teologisk var han moderat liberal.
I 1883 ble han dekanus i Winchester og i 1894 fikk han den tilsvarende tittelen i Durham. I Oxford hadde han John Ruskin og Lewis Carroll i vennekretsen.
Kitchin skrev salmen «Lift High the Cross» i 1887. Denne salmen er med i Norsk salmebok 2013. Han beskrev vitenskapelig flere bibelske manuskripter: Uncial 0132, minuskel 73, minuskel 506, minuskel 507 og minuskel 639.
Ski Classics 2014
Ski Classics 2014 var den 4. utgaven av Ski Classics. Konkurransen startet med La Diagonela i Sveits 12. januar 2014 og ble avsluttet med Årefjällsloppet i Sverige den 29. mars 2014.
Åpningsrennet skulle egentlig være Jizerská padesátka i Tsjekkia, men måtte flyttes på grunn av snømangel.
Dalate kullkraftverk
Dalate kullkraftverk er et kullkraftverk i Dalatebanneret i provinsen Indre Mongolia i det nordlige Kina. Det har en installert produksjonskapasitet på 3.180 MW fordelt på 8 turbiner. Anlegget stod ferdig i 2007 etter åtte års installasjonsarbeider.
Krigsskipet Zhongshan-episoden
Episoden utløste en politisk drakamp mellom det kinesiske kommunistparti og venstrefløyen av Kuomintang under Wang Jingwei på den ene side mot Chiang Kai-shek og Kuomintangs høyrefløy på den annen. Den endte da Chiang Kai-shek ble partisjef for Kuomintang og dessuten den øverste militære leder for samtlige hæravdelinger som gikk sammen om Nordekspedisjonen i 1926 og 1927.
Paul Mestdagh
Paul Mestdagh (født 3. september 1947) er en belgisk volleyballspiller.
VM i rugby union for menn 1991
Verdensmesterskapet i rugby union 1991 var det andre verdensmesterskap i rugby union, og ble vunnet av Australia. Mesterskapet ble arrangert i England fra 3. oktober til 2. november. Det ble også spilt kamper i Frankrike, Irland, Skottland og Wales. Seksten lag deltok, fordelt på fire grupper.
I finalen vant Australia 12-6 over England på et fullstappet Twickenham Stadium.
131 luftving Sørreisa
131 luftving Sørreisa eller Control and Reporting Centre (CRC) Sørreisa ligger i Sørreisa kommune, inne i fjellet Høggumpen.
Avdelingen er spredt på 13 ulike lokasjoner rundt om i landet.
En egen enhet er etablert under 131 luftving på Ørland flystasjon. Denne enheten kan ved spesielle og uventede hendelser overta deler av oppgavene til CRC Sørreisa.
Oppgave
Hovdoppdraget til stasjon​en er å produsere et luftbilde som til en hver tid er korrekt og oppdatert. Dette innebærer å lokalisere og identifisere all flyaktivitet over og i nærheten av nasjonalt territorium og NATO-territorium.
I kontroll- og varslingssenteret utføres også fjernstyrt kontroll av alle bakkebaserte radarer og radiosystemer, det utøves taktisk kontroll av jagerfly, luftvern og andre luftstridskrefter. Oppdraget utføres av Kontroll- og varslingsbransjen i Luftforsvaret (K&V).
Mobil luftromskontrollenhet
Avdelingen kan benytte en mobil luftromskontrollenhet (Air Control Unit Brandy) for å utføre kommando og kontroll over alle militære luftstridsmidler i norsk luftrom.
Utdanning
Luftforsvarets Kontroll og Varslingsskole (LKVS) utdanner kontroll- og varslingsspesialister.
Skolen ligger samlokalisert med kontroll- og varslingssenteret, der man kan få tilbud om jobb etter bestått utdanning. Utdanningsløpet har ca. ett års varighet. Første del består av utdanning og siste 6 måneder er plikttjeneste/praksisperiode i kontroll- og varslingssenteret. I praksisperioden blir man normalt en del av et skift-system med turnusordning for å opprettholde døgnkontinuerlig overvåking av luftrommet.
Fullført og bestått utdanning kan gi mulighet til videre utdanning og spesialisering innen jagerflykontroll eller Luftovervåkning.
Historie
Militæranlegget ble påbegynt i 1955 og sto operativt 3. januar 1962. Anlegget har gjennom tidene gått igjennom stor teknologisk utvikling og er i dag en av NATOs mest moderne enheter innenfor kontroll og varsling.
Etter omstrukturering innen forsvaret har stasjonen blitt splittet opp i mindre avdelinger i forhold til spesifikke arbeidsoppgaver. Personell tilknyttet operativ drift av stasjonen tilhører fremdeles lstn Sørreisa, mens teknisk vedlikehold av utstyret har blitt overført til FLO IKT. FLO IKT drifter også alle eksterne bakkebaserte sensorer. Forsvarsbygg har ansvaret for bygningsmassen med daglig og langsiktig vedlikehold. Totalt jobber det ca. 170 personer i tilknytning til stasjonen. Ca 50 av disse tilhører eksterne sensorer.
Etter at CRC Mågerø ble nedlagt, er Sørreisa eneste CRC.
Zoran Mustur
Zoran Mustur (født 12. juli 1953 i Herceg Novi i nåværende Montenegro) var en jugoslavisk vannpolospiller som deltok i de olympiske leker 1980 i Moskva. Mustur vant en olympisk sølvmedalje i vannpolo under Sommer-OL 1980 i Moskva. Han var med på det jugoslaviske laget som kom på andreplass i vannpoloturneringen bak Sovjetunionen. Mustur spilte åtte kamper og scoret to mål OL-turneringen.
131 luftving Sørreisa
Nye radarer
I november 2022 ble det inngått en kontrakt med Lockheed Martin om leveranse av åtte radarer for militær luftromsovervåking, da de nåværende radarene. Tre nye radarer av typen TPY-4 skal erstatte dagens radaranlegg på eksisterende lokasjoner, og fem skal installeres på nye lokasjoner. Kontrakten for prosjektet skal være verdt åtte milliarder og skal være fullført i 2030. Etter planen skal første leveranse være i 2025 på Gyrihaugen på Ringerike.
Andrzej Stękała
Han debuterte i verdenscupen i Engelberg 19. desember 2015 med en 27.-plass, hvor han også tok sine første verdenscuppoeng. 10. februar 2016 endte han på en 6.-plass i Granåsen i Trondheim som beste polske utøver. Fire dager senere satte han personlig rekord med et hopp på 235 meter i Vikersundbakken under kvalifiseringen til det tredje rennet der.
Han var tilbake i verdenscupen på nasjonal kvote til verdenscupåpningen i Wisła i november 2018, men klarte ikke å kvalifisere seg. Han stilte igjen i Zakopane, hvor han lyktes å kvalifisere seg, men ble diskvalifisert i rennet. Foruten deltakelse på nasjonal kvote i Wisła og Zakopane, stilte han også i Sapporo, Willingen og Bad Mitterndorf, uten å gjøre seg bemerket.
Sesongen 2020/21 skulle bli det store gjennombruddet til Stękała. Under VM i skiflyging 2020 i Planica 10.-13. desember 2020 endte han på 10.-plass individuelt, og tok bronse i lagkonkurransen sammen med Piotr Żyła, Kamil Stoch og Dawid Kubacki. Etter VM presterte Stękała særlig godt, også under Hoppuka. Han satte ny karrierebeste med en 5.-plass i Titisee-Neustadt 9. januar 2021, og 17. januar tangerte han den med en ny 5.-plass i Zakopane. 13. februar tok han sin første pallplassering i Zakopane med en 2.-plass, bak vinneren Ryōyū Kobayashi og foran Marius Lindvik på 3.-plass. Stękała var med på det polske laget som tok bronse i lagkonkurransen i Ski-VM 2021 i Oberstdorf.
1590-årene
Tiårsoversikt
Ridin’ the Tiger
Ridin' the Tiger er et musikkalbum med Gluecifer. Albumet ble utgitt i 1997.
Li skole
Li skole kan vise til:
Lushan
Lushan kan sikte til:
«Zhongshan»
«Zhongshan», opprinnelig «Yongfeng», var et kinesisk krigsskip bygd i 1912. Byggingen ble påbegynt i 1910, og skipet ble satt i tjeneste i 1913. Det hadde et deplacement på 780 tonn, en lengde på 65,9 meter og stakk 3 meter dypt.
Det gjennomgikk i 1925 et navneskifte fra «Yongfeng» og ble oppkalt etter nylig avdøde dr. Sun Yat-sen (1866-1925, hvis navn på mandarin blir Zhongshan).
Skipet var involvert i Krigsskipet Zhongshan-episoden i 1926 og senere under slaget ved Wuhan i 1938 under den annen sino-japanske krig (1937–1945). Det ble bombet og senket på Yangtzefloden under Wuhan-slaget av japanske angripere den 24. oktober 1938.
São Luiz do Paraitinga
São Luiz do Paraitinga er en kommune i delstaten São Paulo i sørøstregionen av Brasil.
Filosofiåret 1466
Filosofiåret 1466 er en oversikt over hendelser, utgivelser og personer med tilknytning til filosofi i 1466.
Trizogeniates montanus
Trizogeniates montanus er en bille som hører til underfamilien praktskarabider (Rutelinae) i den store familien skarabider (Scarabaeidae).
Utbredelse
Billen finnes i den neotropiske faunaregionen, nærmere bestemt i Brasil.
Haunted Spooks
Haunted Spooks er en amerikansk stumfilm fra 1920, regissert av Hal Roach og Alfred J. Goulding.
Handling
Etter utallige mislykkede forsøk på å begå selvmord, møter hovedpersonen en advokat som leter etter en person som kan fungere som en brudgom for å få tak i en arv til advokatens klient. Arven består av en eiendom, som onkelen hennes "hjemsøker" slik at han kan skremme dem vekk - og kreve eiendommen for seg selv.
Bergenhus festning
Bergenhus festning ligger i innseilingen til Vågen i Bergen. Dette er en av de eldste og best bevarte festningene i Norge.
Den mest korrekte betegnelsen på Bergenhus er egentlig Bergenhus slott, siden det var kongebolig og administrasjonssentrum den gang Bergen var hovedstad i Norge. (Betegnelsen -hus betyr i slike tilfeller «befestet slott».)
Festningsanlegget omfatter området mellom Koengen i øst, Bradbenken i sør, Festningskaien i vest og Bontelabo i nord.
Avdelinger
Følgende avdelinger er lokalisert på Bergenhus:
Historie
Området som i dag utgjør kjerneområdet for Bergenhus festning gikk i middelalderen under benevnelsen Holmen. Området mellom Holmen og middelalderborgen Sverresborg, anlagt i 1180-årene, var et sumpet myrområde, som gikk under navnet Veisan (i dag Koengen).
Middelalderen
Kong Øystein Magnusson flyttet kongssetet fra Alrekstad til Holmen på 1100-tallet og bygde opp en kongsgård. Da borgerkrigene ebbet ut i første halvdel av Håkon Håkonssons lange regjeringstid (1217–63), og Norge ble mer varig samlet, ble det bygd opp en ringmur av stein på Holmen for å verne trehusbebyggelsen mot brann og mot fiender. Bergen ble da hovedstad i Norge, og Holmen det politiske sentrum. Byens tettbebyggelse strakk seg på den tiden fra Holmen langs østsiden av Vågen og langs Øvregaten til Olavskirken (Bergen domkirke).
Festningen forfalt i senmiddelalderen, men ble igjen militært område i 1514. Gjenreisningen ble ledet av lensherren Jørgen Hanssøn som også bygde en ringmur med vollgraver og vindelbro øst for kastellet ca. 1520.
Hovedhusene fikk han tekt med teglstein, men i 1560 fikk det store tårnet torvtak. Dette ble på 1570-tallet utskiftet med teglstein. Christian IV bestemte seg i 1622 for en løsning med «lavt tak, med never og jord, belagt på norsk måte»; men to år senere ville han ha hele festningen tekt med teglstein som i Hanssøns tid. I 1636 snudde han igjen og ville ha hele festningen under torvtak, «såfremt det kan skje uten brannfare».
1600-tallet
Da kongemakten flyttet ut av landet, under unionen med Danmark i senmiddelalderen, opphørte Bergen å være residensby. Men kongsgården var fortsatt det politiske og administrative sentrum for Vestlandet og Nord-Norge. Først med innføringen av eneveldet i 1660 ble Bergenhus en ren festning.
I løpet av 1600-tallet ble festningen utbygget og forsterket og var på sitt mest fullstendige rundt 1700, med Bergenhus og Sverresborg som en samlet festning.
Bergenhus festning tok del i slaget på Bergens våg 2. august 1665.
1800-tallet
På begynnelsen av 1800-tallet ble Sverresborg igjen skilt fra selve festningsområdet. Anlegget ble opparbeidet som park og forlystelseshage, samtidig som forsvaret av Bergen gradvis ble flyttet ut av byen.
Festningen fortsatte likevel å være et militært etablissement, bl.a. som hovedkvarter for de to Vestlandsregimentene og med underoffisersskole fra omkring 1911. Underoffisersskolen hadde tilhold i kasernen på Sverresborg.
I 1897 ble en stor del av festningens areal mot sør og vest avsatt til bygging av Festningskaien.
1900-tallet og videre
Havneingeniøren bygde i 1912 et midlertidig fjøs på Koengen i påvente av at det kommunale slaktehuset i Skuteviken skulle stå ferdig. Frem til utvidelsen av Slottsgaten hadde et slikt fjøs stått på Bradbenken, omtrent der Beffen legger til kai. Fjøset ga nattely til kveg og sauer som var fraktet til byen av fjordbåtene til slakting. Det var også stallplass til hester. I 1919 stengte fjøset på Koengen, og ble revet i 1937 da Det Bergenske Dampskibsselskab kjøpte tomten. I 1919 ble jernbanesporet videreført i tunnel fra Koengen til det nye slaktehuset i Skuteviken.
Under andre verdenskrig ble Bergenhus tatt i bruk av tyskerne som militært område og lokalt hovedkvarter, og sovjetiske krigsfanger ble satt til å bygge en betongbunker. En eksplosjonsulykke på Vågen 20. april 1944 der det nederlandske fartøyet «Voorbode», som var lastet med dynamitt og ammunisjon, gikk i luften, forårsaket store skader på Bergenhus.
Fra 1945 til 1995 var Bergenhus festning hovedkvarter for Distriktskommando Vestlandet. I 1996 overtok Bergenhus Regiment kommandantskapet på festningen, frem til regimentet ble nedlagt 30. september 2002. 1. oktober 2002 ble kommandantskapsfunksjonen overtatt av Sjøforsvarets skoler, før den ble videreført til Forsvarets avdeling for kultur og tradisjon i 2008 og til Forsvarets fellestjenester fra 2014.
Siden 2002 er det også etablert flere militære funksjoner på festningen, bl.a. Forsvarets regnskapsadministrasjon og Forsvarets Museer. Bergenhus Heimevernsdistrikt 09 har sitt hovedkvarter på festningen, noe som gjør at den i dag fortsatt har en operativ militær funksjon for forsvaret av landet. I tillegg har Forsvarets Musikkorps Vestlandet og Vernepliktsverket i Bergen sitt virke på festningen, slik at det i dag er ca. 150 militært ansatte i daglig arbeid på festningen.
Maritime Professional Hockey League
Maritime Professional Hockey League (MaPHL) var en profesjonell ishockeyliga i New Brunswick og Nova Scotia i Canada fra rundt 1911 til 1914. To av ligaens mestre ble godtatt som utfordrerlag til Stanley Cup. Ligaens opphav var amatørligaen Maritime Hockey League, som opererte i Nova Scotia rundt 1900. MaPHL var en etterfølger av Interprovincial Professional Hockey League og ble etterfulgt av Eastern Professional Hockey League.
Bergenhus festning
Bygningene
To av bygningene fra middelalderen finnes fortsatt på festningen; Håkonshallen og Magnus Lagabøtes kastell. Magnus Lagabøtes kastell er en del av Rosenkrantztårnet. I tillegg ble det bygd flere steinhaller, to portkasteller og festningsmur.
Maritime Professional Hockey League
Maritime Professional Hockey League er i ettertid mest kjent for å ha flere lag som har vært utfordrere til Stanley Cup.
Historie
Stanley Cup utfordrere:
Bergenhus festning
Bygningene
Sør for Håkonshallen ligger Kommandantboligen, Stallbygningen og Portkastellet/Kapteinvaktmesterboligen.
Portkastellet er fra Håkon Håkonssons tid, Kapteinvaktmesterboligen fra 1714 ble da brukt som skriverstue og inneholdt Proviantforvalterens kontorer. Kommandantboligen, som vender mot Vågen i vest ble bygget i 1725. Stallbygningene er fra samme tid og huset hester og kanoner. Bygningen ble også brukt av vaktmannskapene til 1835.
Maritime Professional Hockey League
Historie
Som en del av profesjonaliseringen av eliteishockeyen i Canada rundt 1910, endret ligaen navn til Interprovincial Professional Hockey League, og navnet ble igjen endret i 1911 til Maritime Professional Hockey League, og igjen i 1914 til Eastern Professional Hockey League. EPHL ble lagt ned 7. februar 1915 etter å ha blitt redusert til bare to lag.
Bergenhus festning
Bygningene
Artilleribygningen ligger nord for Håkonshallen. Den ble brukt som laboratorium for å teste kvaliteten på kruttet.
Maritime Professional Hockey League
Historie
To MaPHL-mestere utfordret mesterne fra National Hockey Association (NHA) for å bli utfordrer til Stanley Cup:
Bergenhus festning
Bygningene
I sørøst er Sorieporten og vest for denne ligger Ingeniørkontorbygningensom ble bygget ved slutten av første verdenskrig.
Kirker
Holmen var i middelalderen også biskopenes residens og hadde flere kirkebygg, Store Kristkirke, Lille Kristkirke, Apostelkirken og Katarinakirken/Katarinahospitalet. Alle disse bygningene er revet eller nedbrent.
Restaurering, minnesmerker, kanoner
Etter eksplosjonen på Vågen i 1944 og den annen verdenskrig nedsatte Riksantikvaren en gjenreisningskomité med arkeolog Johs. Bøe som formann og kunsthistoriker Robert Kloster som viseformann. Det praktiske restaureringsarbeidet ble ledet av arkitekt Gerhard Fischer. Arbeidene ble offisielt avsluttet i 1971 da det ble plantet en eik.
I 2010 ble det rehabilitert murer, voller og bygg etter tidsriktige metoder, ledet av Forsvarsbygg Utvikling og NCC.
Nord for Håkonshallen står en statue av Haakon VII utført av Ottar Espeland. Statuen ble avduket på Storetveitmarken i 1972 og flyttet til Bergenhus i 1983.
Festningen har syv saluttkanoner. På Nordre bastion er Flaggpynten der festningens flagg blir heist.
Annen bruk av festningen
Bergenhus festning og paradeplassen er fast ekserserplass for Dræggens Buekorps. Hvert år på stiftelsesdagen 13. mai blir buekorpset inspisert av kommandanten. I tillegg benyttes plassen og Rosenkrantztårnet av blankvåpengruppen Kongshirden 1260.
Museum
Bergenhus Festningsmuseum åpnet i 1996 og har permanente utstillinger tilknyttet blant annet:
Utendørs konsertarena
Det har også vært en rekke større konserter med kjente artister på festningsområdet.
Fredning
Som erstatning for tidligere administrativt vern ble Bergenhus festning formelt fredet ved forskrift i 2006. Fredningen omfatter hele hovedfestningen, Sverresborg og ubebygde deler av Koengen. Fredningen var basert på Verneplan for Bergenhus (1996) og Landsverneplan for Forsvaret (2000).
1690-årene
-- 1690 -- 1691 -- 1692 -- 1693 -- 1694 -- 1695 -- 1696 -- 1697 -- 1698 -- 1699
Tiårsoversikt
Fødevareministeriet
Ministeriet for Fødevarer, Landbrug og Fiskeri, oftest kalt Fødevareministeriet (norsk: Matvareministeriet), er et dansk ministerium. Ministeriet ble dannet ved en sammenslåing av Landbrugsministeriet (opprettet i 1896) og Fiskeriministeriet (opprettet i 1947) i 1996.
Lisa-Marie Deetlefs
Lisa-Marie Deetlefs (født 8. september 1987 i Johannesburg) er en sørafrikansk landhockeyspiller. Hun representerte landet sitt under Sommer-OL 2012 i London, der hun endte på tiendeplass med det sørafrikanske landslaget.
Slobodan Trifunović
Slobodan Trifunović (født 3. februar 1956 i Beograd i nåværende Serbia) var en jugoslavisk vannpolospiller som deltok i de olympiske leker 1980 i Moskva. Trifunović vant en olympisk sølvmedalje i vannpolo under Sommer-OL 1980 i Moskva. Han var med på det jugoslaviske laget som kom på andreplass i vannpoloturneringen bak Sovjetunionen. Trifunović spilte åtte kamper og scoret fem mål OL-turneringen.
Sportsåret 1882
Sportsåret 1882 er en oversikt over hendelser, resultater, fødte og avdøde personer med tilknytning til sport i 1882.
Dødsfall
…
Stor kålsommerfugl
Stor kålsommerfugl (Pieris brassicae) er en dagaktiv sommerfugl i gruppen hvitvinger. Stor kålsommerfugl er regnet som skadedyr på ulike kålplanter i korsblomstfamilien, i Norge har den naturlig utbredelse bare på sør- og østlandet, men er funnet over hele landet.
Utseende
Kjønnene er ganske like. Vingeoversiden har lys hvit grunnfarge hvor ribbenettet nesten ikke kan ses. Vingespissen på framvingene er mørk, nesten svart. Dette feltet er større enn hos liten kålsommerfugl og har en konkav kant (overgang) mot resten av vingen. Hunnen har ett par mørke runde flekker på vingeoversiden. Bakvingenes underside er ensfarget lys gul. Dette skiller arten fra rapssommerfugl, som har bakvingeundersider med et markert grå-grønt ribbenett.
Vingespennet er mellom 50 og 64 millimeter.
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er gråsvart og lite håret på oversiden.
Orre kirke
Orre kirke er en langkirke i Klepp kommune, Rogaland fylke. Den ble innviet 28. mai 1950 og til stede var blant annet biskopene Jacob Christian Petersen og Karl Marthinussen samt seks prester. Marthinussen foretok selve innvielsen.
Byggverket er i stein og har 350 plasser. Arkitekter var Gustav Helland og Endre Årreberg.
Stor kålsommerfugl
Utseende
Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Fasettøynene er mørke. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet slik som hos alle dagsommerfuglene. På beina finnes også sanseorgan som gir informasjon om hva sommerfuglen sitter på. Hunner bruker disse sansene for å finne riktig næringsplante, hvor den kan legge sine egg.
Orre kirke
Altertavlen er malt av Thoralf Gjesdal. Motivet er «Den opstandne Kristus». Prekestolen er i stein fra 1950 og døpefonten i kleberstein av Gustav Helland og billedhugger Løw-Andersen. Alterringen og kirkebenkene er av Sverre Berland.
De første årene benyttet man et gammelt orgel fra Orre gamle kirke. Nytt kirkeorgel fra Landrok orgelbyggeri ble innviet i 1960.
Stor kålsommerfugl
Egg og larver
Egget er lyst, gult, rundt og kjegleformet.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Larven lever i stor grad av kålplanter, og kan gjøre en del skade på kålavlinger. Larven kalles ofte kålorm.
Puppen
Puppen er plassert stående eller oppreist, og er festet i anal-enden mot underlaget. Den holdes oppe ved et magebelte av spinntråder. Den har én spiss i hodeenden, ikke to som hos svalestjerter.
Levevis
Stor kålsommerfugl finnes på gresskledde og blomsterrike enger. Arten finnes på ulike lokaliteter, og gjerne i veiskråninger og lignende. Den er regnet som skadedyr i jordbruket, på kålvekster.
Stor kålsommerfugl har normalt en rolig og gjerne flagrende flukt. Ofte flyr de korte turer fra blomst til blomst. Flygetiden er fra tidlig i mai til oktober, ofte i flere overlappende generasjoner.
Larvene
Larven er radikalt forskjellige fra de voksne, både i levevis og i kroppsbygning.
Larven lever som plantespiser primært på kålplanter i korsblomstfamilien (Brassicaceae), men også på planter i gruppene Tropaeolaceae og Capparaceae.
Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Puppen
Stor kålsommerfugl tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen, vanligvis mellom to til fire uker.
Skadedyr
Stor kålsommerfugl er regnet som et alvorlig skadedyr på ulike kålplanter i korsblomstfamilien.
Utbredelse
Stor kålsommerfugl finnes i hele verden. I Norden er primærområdet i Danmark, og enkelte steder i det sørøstlige Sverige og Finland. I sørøstlige Norge langs kysten til Kristiansand. Men det er ikke uvanlig at stor kålsommerfugl migrerer og den er derfor funnet i hele Norge, nord til Finnmark.
Filosofiåret 1490
Filosofiåret 1490 er en oversikt over hendelser, utgivelser og personer med tilknytning til filosofi i 1490.
1890-årene
-- 1890 -- 1891 -- 1892 -- 1893 -- 1894 -- 1895 -- 1896 -- 1897 -- 1898 -- 1899
Tiårsoversikt
Ronja Schütte
Ronja Schütte (født 20. februar 1990) er en tysk roer som spesialiserer seg i åtter. Under Sommer-OL 2012 i London representerte hun landet sitt, der hun ble nummer 7.
Henry County (Tennessee)
Henry County er et fylke i den amerikanske delstaten Tennessee.
Heinrich Theodor Wehle
Heinrich Theodor Wehle (født 7. mars 1778 i Förstgen, Oberlausitz, død 1. januar 1805 i Bautzen), på sorbisk Hendrich Božidar Wjela, var en tysk-sorbisk landskapsmaler, tegner og etser. Til tross for hans korte liv regnes han for å være en av sin tids fremste landskapsmalere.
Biografi
Wehle ble født i Förstgen som den sorbiske pastoren Johann Wehles yngste sønn. Moren Rahel Dorothea Wehle var datter av advokaten Heinrich Gottlob Rieschke. Familien dro i 1782 fem kilometer bort til Kreba, efter at Johann Wehle fikk ansvar for stedets prestegjeld. Helt fra ungdommen av var Wehle inspirert av Oberlausens myr- og heilandskap, som han viste frem i sine tidlige malerier.
Den første utdannelsen fikk han omkring 1790 ved en tegneskole i Görlitz. Han gikk også i lære hos landskapsmaleren Christoph Nathe (1753–1806). I 1793 begynte han ved Kunstakademiet i Dresden, hvor han ble undervist i historiemaleri av Giovanni Battista Casanova og i landskapsmaleri av Johann Christian Klengel. Allerede på dette tidspunktet ble han kjent som en dyktig landskapsmaler, noe som kan ha vært årsaken til at Chalkographische Gesellschaft zu Dessau ansatte ham som tegner. Man trodde at man hadde funnet «en landskapskunstens Claude Lorrain» i Wehle.
Siden Wehle var en begeistret hesterytter, solgte han i Dessau sine tegninger for å få råd til å låne hest. I 1801 dro han på invitasjon av tsaren Alexander I. til det russiske kunstakademiet. Efter kort tid fikk han i oppdrag å reise sammen med naturforskeren Apollos Mussin-Puschkin (1760–1805) til de russiske regionene i Asia for å kunstnerisk dokumentere de eksotiske landskapene. I februar 1802 ankom de i Georgia og Kaukasus. De reiste derefter videre til Persia.
De fysiske anstrengelsene ved reisene ble for store for Wehle, som dro tilbake til Tyskland. På tilbakereisen døde han nyttårsdag 1805 i den unge alder av 26 år. Han ble bisatt ved siden av sin far i en gravlund i Kreba. På samme sted ble det den 7. mars 1978 avdekket en minnetavle, nøyaktig 200 år efter Weiles død.
São Manuel
São Manuel er en kommune i delstaten São Paulo i sørøstregionen av Brasil.
Henderson County (Tennessee)
Henderson County er et fylke i den amerikanske delstaten Tennessee.
Stephanie Hsu
Hun mottok en spesiell mengde kritikerros og en Oscar-nominasjon for «beste kvinnelige birolle» for hennes roller som Joy Wang og Jobu Tupaki i filmen Everything Everywhere All at Once (2022). På TV er hun kjent for hennes gjengående roller i The Marvelous Mrs. Maisel (2019–) og Awkwafina Is Nora from Queens (2020–2021).
Oppvekst
Hsu er født i Torrance i California, og hennes mor var en aleneforelder. Mormoren hennes flyttet fra Fastlands-Kina til Taiwan for å rømme fra Kinas kommunistparti. Hsus mor flyttet som tenåring til USA for å få en bedre utdanning. Hsu gikk på Palos Verdes Peninsula High School. Hun flyttet til Brooklyn for å forfølge en teaterkarriere, og fullførte sin utdanning ved Tisch School of the Arts i 2012. Hun øvde seg også ved Atlantic Theater Company.
Karriere
Hsus karriere begynte i eksperimentelt teater og komikk. Fra 2013 til 2015 var Hsu sporadisk med i MTVs reality- og komedieserie Girl Code. Hennes første faste rolle var som Joy Armstrong i Hulu-serien The Path.
Hsu ble ringt inn for den første opplesingen av manuset til The SpongeBob Musical (en musikal basert på animasjonsserien Svampebob Firkant) i 2012 for å lese linjene til Karen, en antropomorf datamaskin. Hun spilte senere figuren på scenen i Chicago i 2016 før hun gjorde sin Broadway-debut i 2017.
Hsu var samtidig å se i rollen som Christine Canigula i den første oppstillingen av Be More Chill ved teateret Two River Theater i Red Bank i New Jersey. Hun ble også å se i samme rolle ved off-Broadway-oppstillingen ved Pershing Square Signature Center i 2018, samt Broadway-oppstillingen ved Lyceum Theatre i 2019. Hun mottok Lucille Lortel- og Drama Desk Award-nominasjoner for hennes opptreden.
I 2019 ble Hsu med i den regulære rollebesetningen for Amazon Prime-serien The Marvelous Mrs. Maisel, i tredje sesong, som Mei Lin. Hun og resten av rollebesetningen mottok «SAG Award for Best Ensemble in a Comedy Series» i 2020. I 2020 var hun med i indiefilmen Asking for It.
Hennes gjennombruddsrolle kom i 2022, hvor Hsu spilte i rollene Joy Wang, den deprimerte datteren til Michelle Yeohs figur, og den nihilistiske antagonisten Jobu Tupaki i A24s absurdistiske komedie-dramafilm Everything Everywhere All at Once. Filmen ble først vist ved South by Southwest i 2022, der den ble svært godt mottatt, og Hsus opptreden ble møtt med ros fra kritikere og seere. Hun mottok prisen «Independent Spirit Award for Best Breakthrough Performance» og ble nominert for Critics’ Choice Awards, Screen Actors Guild Award og Oscar for beste kvinnelige birolle.
I april 2021 ble det kunngjort at Hsu skulle spille i Adele Lims kommende film, Joy Ride. Samme måned ble det også kunngjort at Hsu skulle ha en gjesterolle i Rian Johnson og Natasha Lyonnes Peacock-serie Poker Face. Hun er også forventet i Disney+-serien American Born Chinese, hvor hun igjen arbeider med Yeoh og Ke Huy Quan (begge var også i Everything Everwhere All At Once).
Børskrakk
Børskrakk er en betegnelse som brukes når børsen faller uvanlig mye, som regel på grunn av få kunder slik at selgeren må senke prisene for å få kjøper interessert og dermed få omsatt varen. Dersom det er flere selgere enn kjøpere vil normalt prisen gå ned, og tilsvarende vil prisen stige hvis kjøperne er i flertall. For å omsette en vare på en børs, er en avhengig av å ha både kjøpere og selgere. Når kjøper og selger er enige om en pris blir varen omsatt.
Hvor stort fall et marked skal ha før det kan kalles et krakk, vil variere.